tartuNLP/wikipedia-smugri-20251201 huggingface dataset:
Robert

Robert on monissa maissa yleinen miehen etunimi. Nimi on alkujaan muunnelma germaanisesta nimestä "Hrodebert", jonka osat tarkoittavat maineikasta ja loistavaa (germaanisista elementeistä "*hruod", joka tarkoittaa kuuluisaa, loistavaa, rakastettua, jumalallista, ja "*berht", joka tarkoittaa kirkasta, loistavaa, valoa). Englanninkielisissä maissa yleisiä nimen muunnelmia ja puhuttelumuotoja ovat Robin, Bob ja Bobby. Suomessa nimestä on käytössä myös muunnelma Roope.
Suomessa nimi Robert on 1800-luvun lopulta kesäkuuhun 2025 mennessä annettu 15 169 miehelle ja alle 35 naiselle.
Robertin sisarnimi on Roberta.
Nimipäivä.
Robertin nimipäivä on 7. kesäkuuta. Nimipäivä on alkujaan benediktiinimunkki Robert Newminsteriläisen, englantilaisen pyhimyksen ja Newminsterin luostarin perustajan, muistopäivä.
Chang Kai-chen

Chang Kai-chen (s. 13. tammikuuta 1991 Taoyuan) on taiwanilainen tennispelaaja. Hän on parhaimmillaan sijoittunut WTA-maailmanlistalla kaksinpelissä sijalle 82 ja nelinpelissä sijalle 126. Hän on voittanut yhden WTA-turnauksen nelinpelin, yhden ITF-kaksinpeliturnauksen ja seitsemän ITF-nelinpeliturnausta.
Yhdysvaltain avoimissa 2009 hän selviytyi karsintojen kautta pääsarjaan. Pääsarjan ensimmäisellä kierroksella hän voitti turnauksen 25:nneksi sijoitetun virolaisen Kaia Kanepin lukemin 6–0, 2–6, 6–2. Toisella kierroksella hän hävisi slovakialaiselle Magdaléna Rybárikoválle lukemin 6–4, 2–6, 2–6. Toray Pan Pacific Openin 2009 toisella kierroksella hän voitti maailmanlistan ykkösen Dinara Safinan.
Klaus Mäkelä

Klaus Väinö Mäkelä (21. syyskuuta 1939 Helsinki – 17. joulukuuta 2013 Helsinki) oli suomalainen sosiologi ja alkoholitutkija. 
Ura.
Mäkelä kirjoitti ylioppilaaksi 1957 Helsingin Normaalilyseosta ja suoritti valtiotieteen kandidaatin tutkinnon Helsingin yliopistossa 1963. Hän toimi dosenttina vuodesta 1972 ja valmistui valtiotieteen tohtoriksi 1975 Helsingin yliopistosta. Jo 1960-luvun alkupuolella hän oli toiminyt Jyväskylän yliopiston assistenttina. 
Mäkelä oli päätoimittajana useissa yhteiskuntapolitiikan ja sosiologian lehdissä. Niitä olivat "Alkoholipolitiikka" 1972–1974, "Oikeus" 1975–1976, "Sosiologia" 1982–1984, "Acta Sociologica" 1998–2000.
Mäkelä oli 1970-luvulla Juha Partasen ja Kettil Bruunin kanssa nostamassa suomalaista alkoholitutkimusta maailmankartalle. He loivat alalle uuden lähestymistavan tarkastellessaan alkoholikysymystä osana yhteiskunnan kokonaisuutta, eikä pelkkänä yksilön riskikäyttäytymisenä. Hän johti vuosikymmenten ajan (1972–2000) Alkoholipoliittista tutkimuslaitosta ja sen jälkeen Alkoholitutkimussäätiötä, oli asiantuntijana ja neuvonantajana Suomen alkoholipoliittisissa linjauksissa. Hän oli sukupuolten tasa-arvoa edistävän Yhdistys 9:n ja syrjäytyneitä puolustavan Marraskuun liikkeen perustajajäsen. Mäkelä oli 1970-luvulta alkaen komiteajäsenenä luomassa Suomen lainsäädännön pohjaa rikos- ja perheoikeuden sekä valtiosäännön osalta.
Radama II

Radama II (syntyjään prinssi Rakoto eli Rakotosehenondradama; 23. syyskuuta 1829 – 12. toukokuuta 1863) oli Madagaskarin kuningas, joka hallitsi maata vuosina 1861–1863.
Prinssi Rakoto oli virallisesti kuningas Radama I:n poika, vaikka hän oli syntynyt yli yhdeksän kuukautta tämän kuoleman jälkeen. Hänen äitinsä Ranavalona I vastusti eurooppalaisvaikutusta ja pyrki palauttamaan perinteiset arvot. Uudistusmielinen prinssi yritettiin saada valtaan Joseph-François Lambertin vuonna 1857 järjestämän epäonnistuneen vallankaappausyrityksen avulla. Prinssi Rakoto peri vallan äitinsä kuoltua vuonna 1861 ja otti kuninkaana nimen Radama II.
Radama II avasi maan ulkomaiselle vaikutukselle ja solmi ystävyyssopimukset Britannian ja Ranskan kanssa. Kristittyjen vainot lopetettiin ja lähetyssaarnaajat palasivat maahan. Kuninkaan länsimielisyys herätti laajaa tyytymättömyyttä ja johti vuonna 1863 vallankaappaukseen, jossa hänet tapettiin kuristamalla.
Radama II:n valtaistuimen peri hänen vaimonsa Rasoherina, jota seurasi toinen hänen vaimoistaan Ranavalona II. Jatkossa aatelisto valvoi hallitsijoiden toimia. Pääministeri Rainilaiarivony oli naimisissa kaikkien kolmen viimeisen kuningattaren kanssa.
Slovakian tasavallan hyökkäys Puolaan 1939

Slovakian tasavallan hyökkäys Puolaan tapahtui 1.–16. syyskuuta 1939 osana Saksan aloittamaa Puolan offensiivia. Slovakialaisia joukkoja komensi Slovakian tasavallan puolustusministeri kenraali Ferdinand Čatloš. Hyökkäyksen jälkeen Slovakia sai itselleen alueet, jotka se oli joutunut luovuttamaan Puolalle vuonna 1920. Hitler tarjosi Slovakialle suurempaa aluetta, mutta hänen tarjouksestaan kieltäydyttiin. Alueet palautettiin Puolalle vasta 20. toukokuuta 1945. 
Sotaan osallistui 50 000 slovakkisotilasta ja Saksa saattoi varastoida Slovakian alueelle aseita ja polttoainetta. Slovakian hyvät tiet tarjosivat hyökkäysuran Puolan eteläosiin. Hyökkäystä suunniteltiin mitä salaisimmin 20. -21. heinäkuuta vuonna 1939 Saksan ja Slovakian viranomaisten tapaamisessa.
Kusum

Kusum on marraskuussa 2000 ensi-iltansa saanut Intiassa kuvattu suomalainen dokumenttielokuva, jonka on ohjannut ja käsikirjoittanut Jouko Aaltonen. 
Synopsis.
Kusum on 14-vuotias tavallinen intialainen tyttö. Hän asuu Delhissä, käy koulua ja miettii tulevaisuuttaan. 
Kunnes sairastuu. Kusum lopettaa syömisen, eristäytyy ja saa pahoja raivokohtauksia. 
Bhagat Jaghdish Prasad Varman, kokeneen parantajan mielestä pahat henget ovat käyneet perheen kimppuun,
Perhe kokeilee länsimaista lääketiedettä, mutta päätyy lopulta kuitenkin perinteiseen intialaiseen henkiparannukseen Bhagatin käsien hoivassa. Tie on pitkä, henget eivät ole helppoja vastustajia.
KUSUM on elokuva perheen kamppailusta epäonnea, huonoja olosuhteita ja sairautta vastaan. 
Tarina auttaa ymmärtämään monia mystisinä pidettyjä asioita. Eikö perheillä kaikkialla maailmassa olekin samanlaisia vaikeuksia? Ovatko henget lopultakin vain erilaisia nimiä meillekin tutuille mielenterveyden ongelmille? Vai onko kyse sittenkin uskosta ja jostakin yliluonnollisesta? Dokumentti jättää katsojalle pääteltäväksi mikä todellisuudessa Kusumia vaivaa ja miksi hän ei siitä parane.
Palkinnot.
Elokuva on saanut palkintoja sekä kotimaisilla että kansainvälisillä elokuvafestivaaleilla
Laura Tuomisalo

Laura Elisabet Tuomisalo (s. 16. huhtikuuta 1987 Kokkola) on suomalainen keilaaja. Hän on voittanut muun muassa nuorten naisten Suomen-mestaruuden 2006 sekä saavuttanut yleisessä sarjassa SM-pronssia 2008.
Ura keilaajana.
Laura Tuomisalo valitsi isänsä Leif Tuomisalon tavoin keilailun harrastuksekseen. Hän aloitti keilailun 10-vuotiaana yhdessä Mikael-veljensä kanssa samaan aikaan, kun hänen vanhempansa ryhtyivät pitämään Kokkolan keilahallia. Sisarukset rekisteröityivät Monsters Bowling club -nimiseen keilaseuraan. Myöhemmin Laura Tuomisalo siirtyi Tiger Sharks -nimiseen seuraan, jota edustaen hän voitti kaksi Suomen-mestaruutta. Nykyään hän on Cps nimisessä seurassa.
Tuomisalo saavutti ensimmäisen epävirallisen SM-mitalinsa, hopeaa, alle 15-vuotiaitten sarjassa vuonna 2000. Seuraavana vuonna hän saavutti jälleen hopeaa ja vuonna 2002 pronssia.
Syksyllä 2002 Tuomisalo voitti kaksi maajoukkuekarsintaa ja oli kolmannessa karsinnassa toinen. Näillä näytöillä hän nousi maajoukkueeseen ja edusti Suomea junioreiden (alle 18-vuotiaat) PM-kisoissa, joissa hän saavutti joukkuekilpailussa hopeamitalin. Henkilökohtaisessa kilpailussa Tuomisalo oli 12:s kolmanneksi parhaana suomalaisena.
Ensimmäisen virallisen Suomen-mestaruuden junioreiden sarjassa Tuomisalo voitti keväällä 2003 Seinäjoella. Laura Tuomisalo pääsi välierien kautta loppuotteluun, jossa hän voitti vastustajansa, vantaalaisen Eeva Pullin tuloksella 164-164, 222-223. Voitto ratkesi viimeisessä ruudussa.
Myöhempinä vuosina Tuomisalo on edustanut Suomea kaksissa junioreiden EM-kisoissa, Saksan Augsburgissa 2004 ja Belgian Antwerpenissä 2005. Saksassa Tuomisalo oli 71:s tuloksella 2969 (keskiarvo 164,9) ja Belgiassa 38:s tuloksella 3297 (keskiarvo 183,2).
Vuonna 2004 Tuomisalo keilasi junioreiden SM-pronssille ja vuonna 2005 junioreiden SM-hopealle. Vuonna 2006 hän voitti kotikisoissaan ensimmäisen nuorten Suomen-mestaruuden ja sai SM-pronssia parikisassa Elina Kankaan kanssa.
Eurico Carrapatoso

Eurico Carrapatoso (s. 1962) on portugalilainen säveltäjä. 
Carrapatoso opiskeli historiaa Porton yliopistossa, josta hän valmistui 1985. Samana vuonna hän aloitti järjestelmälliset musiikinopinnot Borges Coelhon, Fernando Lapan ja Cândido Liman johdolla. Vuonna 1988 hän aloitti sävellyksen opinnot Constança Capdevillen oppilaana jatkaen opintojaan 1991–1993 Jorge Peixinhon johdolla Porton kansallisessa konservatoriossa, josta hän valmistui korkeimmin mahdollisin arvosanoin. Eurico Carrapatoso on opettanut säveltämistä Lissabonin Escola Superior de Músicassa ja Academia de Orquestrassa. Vuodesta 1989 hän on opettanut musiikkianalyysiä ja säveltämisen tekniikkaa Lissabonin kansallisessa konservatoriossa.
Eurico Carrapatoson sävellyksiä on esitetty ympäri Eurooppaa sekä Pohjois- ja Etelä-Amerikassa. Hänen sävellyksiään on palkittu useaan otteeseen, mm. Lopes-Graça -palkinto (1998) ja Francisco de Lacerda -palkinto (1999). Hänen sävellyksensä ovat kolmeen otteeseen edustaneet Portugalia Unescon kansainvälisessä säveltäjä-rostrumissa Pariisissa (1998, 1999 ja 2006). Vuonna 2004 Portugalin presidentti myönsi Carrapatosolle prinssi Dom Henrique -kunniamerkin.
Nokia E75

Nokia E75 on Nokian valmistama Communicator-tyylisen QWERTY-näppäimistön sisältävä puhelinmalli. Se julkaistiin Barcelonan Mobile World Congressissa vuonna 2009.
Marc Muniesa

Marc Muniesa Martínez (s. 27. maaliskuuta 1992 Lloret de Mar, Katalonia, Espanja) on espanjalainen jalkapalloilija. Hän pelaa Englannin valioliigassa ja hänen joukkueenaan toimii Stoke City FC. Muniesan pelipaikka on keskuspuolustaja, mutta hän voi pelata myös vasemman puolustajan paikalla.
Muniesa pelasi debyyttinsä FC Barcelonalle 17-vuotiaana Osasunaa vastaan 23. toukokuuta 2009 Barcelonan jo varmistettua mestaruuden, jolloin hän tuli vaihdosta kentälle. Muniesa kuitenkin ehti pelata vain muutaman minuutin, ennen kuin hän sai punaisen kortin ja joutui poistumaan kentältä. Hän oli Barcelonan kokoonpanossa vaihtopelaajana voitokkaassa Mestarien liigan loppuottelussa neljä päivää myöhemmin.
Kaudet 2009–2010 ja 2010–2011 Muniesa pelasi Barcelona B:ssä ilman edustusjoukkuepelejä. Hänen sopimustaan jatkettiin 15. helmikuuta 2011 yhdellä vuodella. Vuoden 2013 heinäkuussa Muniesan ilmoitettiin tehneen neljän vuoden sopimuksen Stoke City FC:n kanssa. 
Seurajoukkuetilastot.
"Päivitetty 3. heinäkuuta 2013"
Saavutukset.
Barcelona
Espanjan maajoukkue
Gund von Numers

Berglit Hildegund Margerith von Numers-Liljeblad, kirjailijanimi Gund von Numers tai von Numers-Snellman (28. elokuuta 1901 Kemiö (toisen lähteen mukaan Pännäinen) – 31. joulukuuta 1984 Västerås, Ruotsi) oli suomenruotsalainen kirjailija.
Gund von Numersin vanhemmat olivat rautatevirkamies ja runoilija Gunnar von Numers ja Hildur Lundahl. Hänen veljensä oli kirjailija Lorenz von Numers. Gund von Numers oli "Våra Kvinnor" -lehden päätoimittajana 1928–1930 ja vuosina 1943–1948 hän työskenteli Mannerheimin lastensuojeluliitossa. Hänen ensimmäinen aviomiehensä oli vuonna 1942 kuollut kenraalimajuri Aarne Snellman. Von Numers muutti asumaan Ruotsiin mentyään uudelleen naimisiin vuonna 1948. 
Ilmari Unhon vuonna 1944 valmistunut elokuva "Kartanon naiset" perustuu von Numersin samannimiseen romaaniin.
Pirkanmaan vuoden kylä

Pirkanmaan vuoden kylä on kunnianimitys, jonka Pirkanmaan kylien maakunnallinen yhteenliittymä Pirkan Kylät ry myöntää vuosittain yhdelle pirkanmaalaiselle kylälle.
Palkitut kylät.
Pirkanmaan vuoden kyliksi on valittu seuraavat pirkanmaalaiset kylät
Geotagging

Geotagging on menettelytapa, jossa lisätään paikkatietoa erilaisiin medioihin kuten esimerkiksi valokuviin, videoihin ja web-sivuille.
Kuvien ja videoiden geotaggaus.
Kuvien ja videoiden geotaggausta tukevia työpöytäohjelmistoja ovat muun muassa
Ominaisuutta tukevia verkkopalveluita ovat muun muassa
Ranavalona II

Ranavalona II (syntyjään Ramoma, 1829 – 13. heinäkuuta 1883) oli Madagaskarin kuningatar vuosina 1868–1883.
Ramoma oli kuningatar Rasoherinan serkku ja tämän aviomiehen Radama II:n toinen vaimo. Hän kääntyi protestantiksi ja oli maan ensimmäinen kristitty hallitsija nimellä Ranavalona II. Todellinen valta oli hänen aviomiehellään, pääministeri Rainilaiarivonylla.
Ranavalona II:n aikana Madagaskar eurooppalaistui nopeasti. Talous kehittyi, kouluja perustettiin ja maa sai ensimmäiset kirjoitetut lait. Anglikaanisuus julistettiin maan viralliseksi uskonnoksi. Kuningattaren hallituskauden loppua varjosti Ranskan vuonna 1883 aloittama valloitussota. Hänen seuraajansa oli Madagaskarin viimeinen kuningatar Ranavalona III.
Istedin taistelu

Istedin taistelu käytiin Slesvigin kaupungin pohjoispuolella olevan Istedin kylän ympäristössä ensimmäisessä Saksan–Tanskan sodassa 25. heinäkuuta 1850.
Taisteluun osallistui 40 000 kenraali Christopher von Kroghin johtamaa tanskalaista ja heitä vastassa oli 25 000 kenraali Karl Wilhelm von Willisenin johtamaa saksalaista. Tanskalaisten voitettua Willisen pakeni Rendsburgiin.
Suomen Elektronisen Kaupankäynnin yhdistys

Suomen Elektronisen Kaupankäynnin yhdistys ry ("Electronic Commerce Association of Finland", ECF) on vuonna 1996 toimintansa aloittanut yleishyödyllinen ja voittoa tavoittelematon valtakunnallinen yhteistyöorganisaatio, jonka tarkoituksena on edistää sähköistä kaupankäyntiä ja siihen liittyvien toimintojen kehitystä Suomessa.
Tavoitteet ja toiminta.
Suomen Elektronisen Kaupankäynnin yhdistys ry on ainoa internet-kaupankäyntiin keskittynyt yleishyödyllinen ja voittoa tavoittelematon valtakunnallinen yhteistyöorganisaatio Suomessa. Yhdistys on ”riippumaton tiedon tuottaja ja välittäjä, sekä alan toimijoiden foorumi ja edunvalvoja”, jonka missiona on ”Internetissä tapahtuvan tuotteiden ja palveluiden kaupankäynnin edistäminen sekä suomalaisten verkkokauppiaiden toimintaedellytysten parantaminen”.
Yhdistyksen pääasialliset toimintamuotoja ovat asiantuntemuksen ja informaation tarjoaminen, alan edunvalvonta, koulutus, tiedonvälitys ja verkostoituminen. Se seuraa alan kehitystä ja osallistuu keskusteluun. Yhdistys on vuoteen 2009 mennessä antanut asiantuntemustoiminpidettä sähköisen kaupan yhteensä yli 15 000 henkilölle ja 5 000 organisaatiolle.
Yhdistyksellä on alle sata organisaatiojäsentä, muun muassa sähköisen kaupan järjestelmätoimittajat. Sen entinen toiminnanjohtaja Kare Casals on sen hallituksen puheenjohtaja.
Historia.
Yhdistyksen juuret juontavat Jyväskylän Yliopistoon, jossa tietotekniikan tutkimusinstituutti (TITU) käynnisti kesällä 1996 internetkaupasta kiinnostuneiden toimijoiden verkostoituminen ja tapahtumien järjestäminen. Toiminta vakiintui 1997 ja yhdistys rekisteröitiin.
Alkuvuosina toiminnan painopiste oli jäsenten yhteistyön ja tiedonsaannin edistämisessä sekä tilaisuuksien järjestämisessä. Se saavutti sähköisen kaupankäynnin toimijoiden luottamuksen, niin että vuonna 2000 sen jäsenmäärä oli 240 organisaatiota.
It-kuplan puhkeaminen vuonna 2000 vaikutti niin, että jäsenmäärä supistui. Vuonna 2002 ECF:n toimisto siirrettiin Jyväskylästä Helsinkiin ja solmi yhteistyösopimuksen Sähköisen kaupan palvelukeskuksen (e-finland.org) hallinnoimisesta vastaavan E-Finland Network Oy:n kanssa. Samalla palvelukeskus otti hoitaakseen yhdistyksen operatiivisen toiminnan ja palvelukeskuksen toiminnanjohtaja Kare Casalsille siirtyi yhdistyksen toiminnanjohtajan tehtävät.
Hallitus.
Puheenjohtaja
Varsinaiset jäsenet
Varajäsenet:
Sähköisen kaupan palvelukeskus

Sähköisen kaupan palvelukeskus eli "E-finland.org" on keväällä 2000 perustettu sähköiseen internetkauppaan keskittynyt tieto- ja tukipalvelu.
Historia.
Internetissä toimiva palvelu avattiin 17.3.2000, osana kansainvälistä Internet Fiesta -tapahtumaa, jonka taustajärjestäjinä ovat toimineet kansainvälinen Internet Society (ISOC) ja EU-komission Information Society Promotion Office (ISPO). Tuolloin, vuonna 2000 Suomen järjestelyistä vastasi ISOC Finland (Suomen Internet-yhdistys ry), Tietotekniikan Kehittämiskeskus ry (TIEKE) ja Lasipalatsin Mediakeskus yhteistyössä Helsingin kaupunginkanslian, Nykyaika konsortion sekä Suomen Freenet ry:n kanssa. 
Tavoite.
Tavoitteena on ollut tarjota sähköiseen kauppaan keskittynyt valtakunnallinen tietolähde, palvelukeskus, joka tarjoaa tietoa sähköisestä kaupankäynnistä kuluttajille, kauppiaille, alan toimijoille ja muille kiinnostuneille intressiryhmille. 
Hallinto.
Palvelukeskuksen hallinnoinnista on vastannut joulukuusta 2000 saakka E-Finland Network Oy. Palvelukeskuksen vastaavana päätoimittajana ja toiminnanjohtajana on toiminut sen perustamisesta saakka Kare Casals. 
Palvelukeskus toimii yhteistyössä eri sähköisen liiketoiminnan yhteisöjen ja organisaatioiden kanssa. Palvelukeskuksen pääyhteystyökumppanina ja tukijana on toiminut vuodesta 2002 Suomen Elektronisen Kaupankäynnin yhdistys ry, ECF.
My Super Ex

My Super Ex on Ivan Reitmanin ohjaama yhdysvaltalainen romanttinen komedia vuodelta 2006.
Elokuva kertoo naisesta, jolla on ainutlaatuisia voimia, ja häneen rakastuvasta tavallisesta arkkitehdistä.
Juoni.
Matt Saunders on arkkitehti, joka tapaa metrossa Jennyn. Hän vaikuttaa aluksi aivan normaalilta tyttöystävältä, mutta myöhemmin Mattille selviää, ettei Jenny olekaan kuten kaikki muut naiset. Matt kyllästyy pian Jennyn ailahtelevaisuuteen ja kontrollointiin, ja päättää jättää tämän. Jenny ei ole samaa mieltä ja aikoo kostaa Mattille.
Luettelo televisiosarjan Rakkauden anatomia jaksoista

Luettelo televisiosarjan Rakkauden anatomia jaksoista.
Rakkauden anatomia on Greyn anatomia -sarjan sisarsarja, ja alkoi Yhdysvalloissa vuonna 2007. Sarjan päähenkilö on tri Addison Montgomery, joka oli alun perin Greyn anatomia -sarjan henkilö.
Jaksot.
2. tuotantokausi.
° Jaksot "Acceptance" ja "Ex-Life" ovat crossover-jaksoja Greyn anatomia -sarjan kanssa. Jaksossa Acceptance alkanut tarina jatkuu Greyn anatomian jaksossa "Before and After", Rakkauden anatomian jaksossa "Ex-Life" ja Greyn anatomian jaksossa "An Honest Mistake".
3. tuotantokausi.
° Miranda Bailey Greyn anatomiasta vierailee jaksossa "Right Here, Right Now".&lt;br&gt;
¤ Jakso "Another Second Chance" on crossover-jakso Greyn anatomian kanssa, ja jatkaa Greyn anatomian jaksossa "Blink" alkanutta tarinaa.
5. tuotantokausi.
° crossover-jakso Greyn anatomian kanssa
Muut jaksot.
Rakkauden anatomian henkilöt ja juonikuviot ovat olleet esillä myös muutamissa Greyn anatomia -sarjan crossover-jaksoissa sekä yhdessä Addisonin tarinaa kertaavassa erikoisjaksossa. Greyn anatomian jakso "The Other Side of This Life" tapahtuu ennen Rakkauden anatomian 1. kautta, ja esittelee Rakkauden anatomian päähenkilöt (Addisonia lukuun ottamatta) ensimmäisen kerran.
Satakunnan vuoden kylä

Satakunnan vuoden kylä on kunnianimitys, jonka Satakylät ry myöntää vuosittain yhdelle satakuntalaiselle kylälle.
Palkitut.
Satakunnan vuoden kyliksi on valittu seuraavat kylät:
Veijo Hytti

Veijo Tapani Hytti (s. 5. huhtikuuta 1969 Lappeenranta) on suomalainen kauppatieteiden maisteri ja yritysjohtaja.
Veijo Hytti työskenteli 1990-luvulla projektitehtävissä Kymmene Corporationissa ja sen jälkeen Fazerilla. 2000-luvulla Veijo Hytti on ollut mukana Taivas-konsernin eri yksiköitä perustettaessa, muun muassa Taivaskauppaa, Taivasdesignia, Kuulas Millward Brownia ja Happi Mindshare Finlandia. Vuoden 2007 hän toimi Taivas Maan Päällä Oy -konsernin toimitusjohtajana. Vuosina 2008-2009 hän rakensi WPP:hen kuuluvaa mediatoimistokonserni GroupM Finlandia, johon kuuluvat mediatoimistot Happi Mindshare, Virta Mediacommunity, MEC Finland ja 7th Heaven Productions. Vuonna 2011 Hytti siirtyi palvelusuunnittelutoimisto Vilja Helsingin toimitusjohtajaksi ja vuonna 2015 osakkaaksi Keto Software -yhtiöön.
Veijo Hytti on toiminut markkinointiviestintäalan asiantuntijayrityksissä osakkaana ja hallitustehtävissä sekä alan järjestön Markkinointiviestinnän Toimistojen Liiton (MTL) hallituksessa.
Kivilaitumet

Kivilaitumet () on vuonna 2008 kansainvälisenä yhteistuotantona valmistunut dokumenttielokuva. 
Synopsis.
Paimentolaisperhe asuu Himalajalla Chantangin ylängöllä Ladakhissa. Kylmässä autiomaassa perhe tulee niukasti toimeen kasvattamalla pashmina-vuohia. Paimentolaisten kasvattamien vuohien lämmittävä karvapeite on ylellisten Kashmir-shaalien raaka-aine. Se on perheen ainoa tulonlähde ja siitä riippuu myös perheen lapsien koulunkäynti.
Nyrkkeily kesäolympialaisissa 1988

Vuoden 1988 kesäolympialaisissa Soulissa käytiin nyrkkeilykilpailut 12 painoluokassa. Nyrkkeilyyn osallistui 441 urheilijaa ja 159 toimitsijaa 106 eri maasta. Ensimmäinen ottelu käytiin 17. syyskuuta ja viimeinen 2. lokakuuta. Parhaiten pärjäsi Yhdysvallat kolmella kullalla ja hopealla ja kahdella pronsillaan.
Suomen joukkue.
Höyhensarja (57 kg)
Välisarja (67 kg)
Keskisarja (75 kg)
Kolmetoista assyrialaista kirkkoisää

 
Kolmetoista assyrialaista kirkkoisää () olivat Georgian kirkon perinteen mukaan ryhmä lähetyssaarnaajia, jotka saapuivat 500-luvulla Mesopotamiasta Georgiaan tukemaan kristinuskon kehitystä maassa. Georgialaiset kirkkohistorioitsijat pitävät heitä useiden luostareiden perustajina ja maan asketistisen liikkeen käynnistäjinä. 
Assyrialaisista kirkkoisistä kerrotaan keskiaikaisissa georgialaisissa hagiografisissa teksteissä. Muissa lähteissä niistä ei ole tietoa. Jotkut elämäkerroista on laadittu vasta 1700-luvun synaksariumia varten, mutta neljä on alkuperäisiä, ja niistä on säilynyt myös suoria käännöksiä. Tekstien ajoittaminen ja niiden attribuointi on aiheuttanut kiistoja. Joidenkin elämäkertojen kirjoittajiksi on ehdotettu georgialaisia katolikoksia Arsen I:tä (830–887) ja Arsen II:ta (955–980). Muut tekstit, joiden kirjoittajaa ei tunneta, on saatettu laatia aiemmin 600-luvun lopussa. 
Monet luostarit Georgiassa on nykyisin nimetty assyrialaisten kirkkoisien mukaan. Niitä pidetään heidän perustaminaan, ja sanotaan, että he ja heidän lukuisat opetuslapsensa johtivat niitä. Keskiajalla näillä uskonnollisilla instituutioilla oli tärkeä asema kristityn georgialaisen identiteetin muodostamisessa. 
Kirjallinen ja suullinen perinne mainitsee jopa 19 assyrialaista munkkia, jotka toimivat Georgiassa 500-luvulla, ja siten luku 13 olisi lähinnä symbolinen. Nykytutkijat eivät ole yksimielisiä siitä, olivatko munkit syyrialaisia vai syyrialaisten kouluttamia georgialaisia, lähetyssaarnaajia vai syyrialaisia pakolaisia, monofysitistejä vai diofysitistejä: Syyriassa monofysitismi oli jäänyt alakynteen, kun taas Georgia oli edelleen valtaosin monofysitistinen valtio. 
Tärkeimmät assyrialaiset kirkkoisät olivat:
Rainilaiarivony

Rainilaiarivony (30. tammikuuta 1828 Ilafy – 17. heinäkuuta 1896 Alger) oli Madagaskarin kuningaskunnan pääministeri vuosina 1865–1895.
Rainilaiarivony oli kuningatar Ranavalona I:n pääministerin ja rakastajan Rainiharon poika, joka kohosi kuningattaren yksityissihteeriksi. Hän oli velipuolensa Rainivoninahitrinionyn seuraaja armeijan komentajana vuonna 1864 ja pääministerinä helmikuussa 1865. Rainilaiarivony palveli kolmea kuningatarta: Rasoherinaa, Ranavalona II:ta ja Ranavalona III:ta ja meni vuorollaan heidän kaikkien kanssa naimisiin. Jo ennestään hänellä oli 19 lasta kahdesta avioliitosta.
Rainilaiarivony ymmärsi eurooppalaisen kulttuurin ja teknologian merkityksen. Vuonna 1865 hän solmi kauppasopimuksen Britannian ja vuonna 1868 Ranskan sekä myöhemmin Saksan ja Yhdysvaltojen kanssa. Hän kehitti maan lainsäädäntöä ja hallintoa sekä armeijaa ja koulutusjärjestelmää eurooppalaisten mallien mukaisesti. Ulkopolitiikassaan Rainilaiarivony pyrki maan itsenäisyyden säilyttämiseen kannustamalla länsivaltojen kilpailua vaikutusvallasta Madagaskarissa.
Rainilaiarivony kielsi moniavioisuuden ja orjuuden, vaikka muuten suhtautui hyväksyvästi kansansa perinteisiin. Hänet kastettiin kristityksi vuonna 1869 ja anglikaanisuus julistettiin maan valtionkirkoksi.
Ranskan valloitettua Madagaskarin vuonna 1895 Rainilaiarivony karkotettiin Algeriin.
Eugène Mougin

Eugène Mougin (17. marraskuuta 1852 Pariisi, Ranska – 28. joulukuuta 1924 Clichy) oli ranskalainen jousiampuja ja olympiavoittaja. Hän osallistui Pariisin olympialaisiin 1900 ja voitti kultaa 50 metrin Au Chapelet -kilpailusta.
Andreu Fontàs

Andreu Fontàs Prat (s. 14. marraskuuta 1989 Banyoles, Espanja) on espanjalainen jalkapalloilija, joka edustaa yhdysvaltalaista Sporting Kansas Cityä. Fontàsin pelipaikka on puolustaja.
Fontàs pelasi debyyttinsä FC Barcelonan edustuksessa Sporting Gijónia vastaan liigakauden avausottelussa 31. elokuuta 2009, kun hänet vaihdettiin Gerard Piquen tilalle 84:llä minuutilla. Kautena 2012-2013 hänet lainattiin RCD Mallorcalle. Mallorcassa Fontas esiintyi yhdeksässä ottelussa. Kesäkuussa 2013 Barcelona ilmoitti myyvänsä Fontasin Celta Vigolle. Myynti hinnaksi kerrottiin miljoona euroa ja sopimuksen kestoksi kolme vuotta.
Emmanuel Foulon

Emmanuel Foulon oli belgialainen jousiampuja ja olympiavoittaja. Hän osallistui Pariisin olympialaisiin 1900, joissa hän voitti kultaa Sur la Perche à la Herse-kilpailusta. 
Lähteet.
Buck the Odds

Buck the Odds on suomalaisen hard rock -yhtye Peer Güntin yhdeksäs studioalbumi. Se julkaistiin 21.10.2009. Albumi äänitettiin Noisecampin studiolla Turussa, ja sen miksasi Samu Oittinen Fantom Studiolla Ylöjärvellä.
Albumi nousi Suomen virallisen listan sijalle 17.
Émile Grumiaux

Émile Grumiaux (11. kesäkuuta 1861 - 18. toukokuuta 1932) oli ranskalainen jousiampuja ja olympiavoittaja. Hän osallistui Pariisin olympialaisiin 1900 ja voitti kultaa Sur la Perche à la Pyramide-kilpailussa.
Lähteet.
Fara Williams

Fara Williams (s. 25. tammikuuta 1984) on englantilainen jalkapalloilija, pelipaikaltaan keskikenttäpelaaja. Hän pelasi Englannin maajoukkueessa 172 maaottelua ja teki niissä 40 maalia. Hän ylsi neljäntenä Englannin naispelaajana sataan maaotteluun vuoden 2012 Kypros Cupissa, ja hän on selvästi eniten maaotteluita pelannut englantilainen.
Williams aloitti jalkapalloilun 7-vuotiaana ja liittyi ihailemansa Chelsean alle 14-vuotiaitten tyttöjen joukkueeseen. Hän oli Englannin joukkueen kapteeni alle 19-vuotiaitten EM-kilpailuissa vuonna 2003, kun Englanti ylti välieriin. Naisten maajoukkueessa hän esiintyi ensimmäisen kerran 17-vuotiaana marraskuussa 2001. Hän teki kaksi maalia EM-kisoissa 2009, joissa Englanti saavutti hopeaa. MM-kilpailuissa hän on pelannut vuosina 2007, 2011 ja 2015, joista viimeisimmissä hän saavutti MM-pronssia. Kahdessa ensimmäisessä MM-turnauksessaan hän teki yhden maalin ja vuonna 2015 kolme maalia, kaikki rangaistuspotkuista, ja yksi niistä oli pronssiottelun ainoa maali. Vuoden 2017 EM-kisoissa hän pelasi yhdessä alkulohko-ottelussa sekä tappiollisessa välieräottelussa Alankomaita vastaan. Lontoon olympiakisoissa 2012 hän edusti Isoa-Britanniaa. Williamsilla on voimakas laukaus, jolla hän on onnistunut maajoukkueessakin usein maalinteossa rangaistusalueen ulkopuolelta.
Seuratasolla Williams edusti kahdeksan vuotta Evertonia, mutta vuonna 2012 hän siirtyi paikalliskilpailija Liverpooliin. Tämän jälkeen hän pelasi Arsenalissa ja uransa lopuksi vuosina 2017–2021 Readingissä.
Sotilasnimi

Sotilasnimi on sotilaalle annettu lisänimi. Suomessa se oli Ruotsin vallan aikana yleensä vierasperäinen, mutta Suomen suuriruhtinaskunnassa siirryttiin suomenkielisiin sotilasnimiin.
Vierasperäiset sotilasnimet ovat olleet Suomessa käytössä jo keskiajalla. Näiden varhaisten sotilasnimien vaikutus nykyiseen suomalaiseen nimistöön on kuitenkin vähäinen. 1600-luvun lopulla Ruotsissa otettiin käyttöön ruotujakolaitos, jonka yhteydessä annetut sotilasnimet ovat vaikuttaneet voimakkaammin suomalaiseen nimistöön, sillä monet niistä ovat jääneet käyttöön sukuniminä. Ruotujakolaitoksen alkuaikoina merkittiin katselmusrulliin muun muassa kansanomaisia liikanimiä ja ammattinimiä, mutta 1700-luvun alun jälkeen koko Ruotsissa kehittyi yhtenäinen sotilasnimien antamiskäytäntö. Tähän vaikutti pyrkimys yhtenäiseen ruotsinkieliseen valtakuntaan.
Sotilasnimet muistuttivat aluksi yleisesti säätyläisten nimiä. Aatelisnimien antaminen kiellettiin 1752, mutta niitä matkittiin sen jälkeenkin. 1700-luvun puolessa välissä yleisimpiä sotilasnimiä olivat kaksiosaiset nimet, jotka mukailivat aatelis- ja porvarisnimiä. 1700-luvun lopulla yleistyivät lyhyet nimet, niin sanotut tyypilliset sotilasnimet. 1800-luvun puolivälissä ruotujakolaitosta uudistettiin Suomessa ja sotilasnimiksi annettiin suomenkielisiä nimiä. Ne muistuttivat tyyliltään ja sisällöltään ruotsalaisia tyypillisiä sotilasnimiä.
Ruodun uusi sotamies saattoi saada edellisen sotamiehen sotilasnimen sellaisenaan tai vähän muutettuna.
1860-luvulla ruotujakolaitos lakkautettiin, mutta sotilasnimet jäivät elämään. Osa Suomen nykyisistä ruotsinkielisistä sukunimistä on alkujaan sotilasnimiä. Myöhemmin sotilasnimiä on käännetty myös suomeen, jolloin tulokseksi on saatu sukunimi, jota tuskin muuten esiintyisi. Sotilasnimi on voinut siirtyä sotilaalta myös sotilastorpalle ja sitä kautta paikannimeksi. Tällaiset paikannimet ovat yleensä mukautuneet suomen kieleen.
Vänrikki Stoolin tarinoissa taisteluun osallistunut sivullinen saa sotilasnimen sekä varusteet komppanian urhoollisimmalta taistelussa kaatuneelta, sotamies Stoltilta.
Esimerkkejä.
Esimerkkejä sotilasnimistä:
Karen Carney

Karen Carney (s. 1. elokuuta 1987) on englantilainen jalkapalloilija, pelipaikaltaan hyökkääjä. Hän on pelannut Englannin maajoukkueessa vuoden 2019 MM-kilpailujen päättyessä 144 maaottelua, joissa hän on tehnyt 32 maalia. Hän ylsi seitsemäntenä Englannin naispelaajana sataan maaotteluun. Hän on saavuttanut EM-hopeaa 2009 ja MM-pronssia 2015.
Carney esiintyi ensimmäisen kerran Englannin maajoukkueessa 17-vuotiaana helmikuussa 2005; hän tuli vaihdosta kentälle ja teki Englannin viimeisen maalin 4–1-voitto-ottelussa Italiaa vastaan. Toukokuussa 2005 hän rakensi Englannin 1–0-voittomaalin, kun Englanti saavutti kaikkien aikojen ensimmäisen voittonsa Norjasta. Hän pelasi vuoden 2005 EM-kilpailuissa ja teki viime hetken voittomaalin Suomea vastaan. Vuoden 2007 MM-kilpailuissa hän kuului puolivälieriin selviytyneen Englannin avauskokoonpanoon kolmessa ottelussa neljästä. Hän saavutti hopeaa vuoden 2009 EM-kilpailuissa ja teki kaksi maalia, joista toisen loppuottelussa Saksaa vastaan. Carney edusti Englantia myös vuoden 2011 MM-kilpailuissa ja vuoden 2013 EM-kilpailuissa sekä Isoa-Britanniaa vuoden 2012 olympialaisissa. Vuoden 2015 MM-kilpailuissa hän teki alkulohkossa maalin sekä Meksikoa että Kolumbiaa vastaan. Vuoden 2017 EM-kilpailuissa hän pelasi kolmessa ottelussa, joista avauskokoonpanossa vain merkityksettömässä alkulohkon viimeisessä ottelussa Portugalia vastaan. MM-kilpailuissa 2019 hän tuli vaihtopelaajana kentälle kolmessa alkulohko-ottelussa sekä pronssiottelussa.
Seuratasolla Carney on edustanut Birmingham Cityä, Arsenalia sekä vuoden 2015 lopulta alkaen Chelseaa. Hänet palkittiin vuoden nuorena pelaajana Englannissa vuonna 2005. Vuonna 2009 hän siirtyi Yhdysvaltoihin Chicago Red Starsiin mutta palasi vuonna 2011 Birminghamiin.
Kelly Smith

Kelly Smith (s. 29. lokakuuta 1978 Watford) on englantilainen jalkapalloilija. Hän pelasi keskikentällä tai hyökkääjänä. Hän pelasi Englannin maajoukkueessa 117 maaottelua ja teki niissä 46 maalia. Maaliskuussa 2011 hänestä tuli kolmas englantilainen sata maaottelua pelannut naisjalkapalloilija. Hän on maajoukkueen kaikkien aikojen paras maalintekijä.
Smith esiintyi ensimmäisen kerran Englannin maajoukkueessa 17-vuotiaana marraskuussa 1995. Hän on maansa naisten jalkapallohistorian tunnetuimpia ja taitavimpia pelaajia. Hän on pelannut neljissä EM-kilpailuissa ja kaksissa MM-kilpailuissa sekä Lontoon olympialaisissa 2012 Ison-Britannian joukkueessa. Vuoden 2007 MM-kilpailuissa, joissa Englanti selviytyi puolivälieriin, hän teki neljä maalia ja hänet valittiin kahdesti ottelun pelaajaksi sekä turnauksen tähdistöön. Hän kuului vuoden 2009 EM-kilpailuissa hopeaa voittaneeseen joukkueeseen ja teki alkulohkossa 3–2-voittomaalin ottelussa Venäjää vastaan. Vuoden 2011 MM-kilpailuissa hän pelasi jokaisessa Englannin neljässä ottelussa, kolme niistä alusta loppuun.
Seuratasolla Smith edusti kotimaassaan Arsenalia. Hän pelasi myös muutaman vuoden Yhdysvalloissa ja edusti siellä muun muassa Boston Breakersia.
Virtuocity

Virtuocity on suomalainen power metallia ja neoklassista metallimusiikkia esittävä yhtye.
Historia.
Kitaristi Jaron Sebastian Raven aloitti musiikkiuransa soittamalla rumpuja viiden vuoden ikäisenä. Hän aloitti säveltämisen 9-vuotiaana, kun hänen äitinsä lahjoitti hänelle huilun. Jo kymmenvuotisena hän soitti sähkökitaraa.
Monen sooloartistina vietetyn vuoden jälkeen Jaron löysi yhtyeen Virtuocity-nimen alta. Virtuocityn debyyttialbumi "Secret Visions" sisälsi melodista, klassisen musiikin vaikutteita omaavaa musiikkia. Marco Hietala Tarot- ja Nightwish -yhtyeistä sekä Jaska Raatikainen Children of Bodomista olivat myös mukana levyllä.
"Secret Visionsin" jälkeen Virtuocityn jäsenistö koki suuria muutoksia. Jaron Sebastian Raven ja Peter James Goodman löysivät standardeilleen ja musiikillisille tavoitteilleen sopivat jäsenet Joey Edithin, Michael Thomasin ja Tom Joensin.
Yhtyeen toinen albumi oli "Northern Twilight Symphony". 
Toisen levyn jälkeen yhtye esiintyi runsaasti, mutta lopulta jäsenistö kuitenkin vaihtui ja vuonna 2007 yhtye sisälsi: Rieti Jauhiainen, Roni Mikkonen, Blackie ja Jaron Sebastian Raven. Vuonna 2007 yhtye julkaisi kaksi kappaletta sisältävän demon, joka on kuultavissa sivuilla sekä Mikseri.netissä.
Kerttu Tapiola

Kerttu Kaarina Tapiola (o.s. Peltola, 3. syyskuuta 1919 Sysmä – 2. syyskuuta 2012 Sysmä) oli sysmäläinen emäntä, taidekauppias ja kulttuurivaikuttaja.
Tapiola piti Sysmässä kolmetoista vuotta taidekauppa ja antikvariaatti Vanhaa Kerttua ja oli taustavoimana Sysmän kirjakylää perustettaessa. Aleksis Kiven Seura myönsi Kerttu Tapiolalle Eskon puumerkki -palkinnon 1995.
Tapiolan tytär on taidemaalari Marjatta Tapiola ja tyttärentyttäret elokuvaohjaaja Zaida Bergroth ja kirjailija Aina Bergroth.
Suomi (nimi)

Suomi on sukunimi. Harvemmin, lähinnä 1900-luvun alussa, se on esiintynyt myös etunimenä sekä miehillä että naisilla. 
Etunimi.
Nimi Suomi on esiintynyt Suomen väestötietojärjestelmässä etunimenä yhteensä alle 60 miehellä ja alle 35 naisella. Suurin osa heistä, 40 miestä ja alle 20 naista, on syntynyt ennen vuotta 1940.
Sukunimi.
Sukunimenä Suomi oli vuoden 2013 huhtikuussa yhteensä 1885 henkilöllä. Tunnettuja nimenkantajia ovat:
Eniola Aluko

Eniola Aluko (s. 21. helmikuuta 1987 Lagos, Nigeria) on englantilainen jalkapalloilija, pelipaikaltaan hyökkääjä. Hän on pelannut Englannin maajoukkueessa 102 maaottelua ja tehnyt niissä 33 maalia. Hän saavutti EM-hopeaa vuonna 2009 ja MM-pronssia vuonna 2015.
Aluko esiintyi ensimmäisen kerran Englannin maajoukkueessa 17-vuotiaana syyskuussa 2004. Hän on kuulunut Englannin joukkueeseen vuoden 2005 EM-kilpailuissa, vuoden 2007 MM-kilpailuissa, vuoden 2009 EM-kilpailuissa, vuoden 2011 MM-kilpailuissa, vuoden 2013 EM-kilpailuissa ja vuoden 2015 MM-kilpailuissa. Vuoden 2009 EM-kilpailujen alkulohkossa hän teki 2–2-tasoitusmaalin Venäjää vastaan ottelussa, jonka Englanti lopulta voitti maalein 3–2. Vuoden 2013 EM-kilpailujen alkulohkossa hän teki 1–1-tasoitusmaalin Espanjaa vastaan ottelussa, jonka Englanti hävisi maalein 2–3. Lontoon olympialaisissa 2012 Aluko edusti Isoa-Britanniaa. Vuoden 2015 MM-kilpailuissa hän pelasi täyden ajan vain kahdessa alkulohko-ottelussa ja pääsi vaihtopelaajana kentälle pronssiottelussa.
Seuratasolla Aluko on voittanut Charltonin riveissä muun muassa FA Cupin vuonna 2005 ja liigacupin vuonna 2006; edellisessä hän teki voittomaalin ja jälkimmäisessä Charltonin molemmat kaksi maalia. Hänet valittiin vuoden nuoreksi pelaajaksi Englannissa vuonna 2003. Vuonna 2009 hän siirtyi Yhdysvaltoihin Saint Louis Athletica -seuran riveihin. Sittemmin hän palasi Englantiin ja edusti Chelseaa kuusi vuotta kunnes siirtyi Italiaan Juventukseen vuonna 2018.
Eniola Alukon pikkuveli Sone Aluko on edustanut Englantia nuorisomaajoukkueissa sekä Nigeriaa miesten maajoukkueessa.
Tuulivoima Intiassa

Tuulivoima Intiassa kertoo tuulivoimasta Intiassa.
1980-luvulla perustettiin Ministry of Non-conventional Energy Sources (MNES), nykyään Ministry of New and Renewable Energy (MNRE). Sen tavoite on kannustaa öljylle, hiilelle ja kaasulle vaihtoehtoisiin polttoaineisiin.
Indian Wind Turbine Manufacturers Association (IWTMA) mukaan Intian tuulivoimapotentiaali oli 65 000 MW vuonna 2007.
Vuoden 2003 sähkölaki velvoittaa uusiutuvan energian edistämiseen. Tuulivoima sisältyy lakiin. Se kattaa kannustavan tariffin ja minimitavoitteen määristä sähköyhtiöille. lisäksi 10 osavaltiota 29:stä osavaltiosta oli asettanut uusiutuvan energian ostovelvoitteen. Sähköyhtiöillä oli 10 % uusiutuvan energian velvoite.
Uusiutuva energia Intiassa

Uusiutuva energia Intiassa on kehittyvä ala, joka keskittyy aurinkovoiman ja tuulivoiman osuuden sähköntuotannossa. Intiassa uusiutuva energia kattoi vuonna 2017 noin 40 prosenttia kokonaistuotannosta. Intian vuonna 2008 asettama tavoite on 14 GW uusiutuvan energian kapasiteettia vuoteen 2012 mennessä. Vuonna 2008 Intia oli merkittävä tuulivoiman markkina-alue ja aurinkokennojen valmistaja. 
Kapasiteetti.
Uusiutuvan sähkön kapasiteetti Intiassa oli REN21:n mukaan 13 GW vuonna 2008. Kapasiteetti on tasaisesti kasvanut.
Aurinkokennot.
Aurinkokennojen valmistamiseen investoitiin 18 miljardia dollaria vuonna 2008. Intian vuonna 2008 asettama tavoite oli 14 GW uusiutuvan energian kapasiteettia vuoteen 2012 mennessä. Pariisin ilmastosopimuksen yhteydessä vuonna 2015 uudeksi tavoitteeksi asetettiin 100 gigawattia. Aurinkokennoille ja keskittävälle aurinkovoimalle säädettiin uusi syöttötariffi ja verovähennysoikeudet vuonna 2009. Vuonna 2017 aurinkoenergian kapasiteetti oli 14,7 gigawattia. 
Biopolttoaineet.
Intiassa on velvoite 5 % n biopolttoaineosuus bensiinissä ja dieselissä vuonna 2008 ja tavoite 20 % biopolttoaineosuus bensiinissä ja dieselissä vuoteen 2018 mennessä. 
Tuulivoima.
Tuulivoimakapasiteetti Intiassa oli 5. suurin maailmassa vuonna 2008 eli yhteensä 9 645 MW. Tekniikan nopeaa käyttöönottoa kuvaa 20 % lisäys edellisestä vuodesta.
Aurinkokaupungit.
Intian tavoitteena on 60 aurinkokaupunkia (), joiden energiasta 10 % tuotetaan uusiutuvalla energialla.
Vilpertti

Vilpertti oli perhe-elämän lifestyle-lehti. Lehti oli ilmaisjaossa neuvoloissa, synnytyssairaaloissa, perhekahviloissa sekä lastentarvike- ja vaateliikkeissä. Vilpertin julkaisija oli Viestintätoimisto Svengi Oy.
Anita Asante

Anita Asante (s. 27. huhtikuuta 1985) on englantilainen jalkapalloilija, pelipaikaltaan keskikenttäpelaaja. Hän on pelannut Englannin maajoukkueessa 70 maaottelua ja tehnyt niissä kaksi maalia. Vuonna 2009 hän saavutti EM-hopeaa.
Asante esiintyi ensimmäisen kerran Englannin maajoukkueessa 19-vuotiaana toukokuussa 2004. Hän kuului Englannin joukkueeseen vuoden 2005 EM-kilpailuissa (ei pelannut), vuoden 2007 MM-kilpailuissa, vuoden 2009 EM-kilpailuissa, vuoden 2011 MM-kilpailuissa ja vuoden 2013 EM-kilpailuissa. Hän pelasi yhteensä 11 kertaa Englannin alle 17-vuotiaitten ja alle 19-vuotiaitten maajoukkueissa.
Asante liittyi Arsenaliin vuonna 1998. Vuonna 2008 hän siirtyi Chelseaan ja vuonna 2009 yhdysvaltalaiseen Sky Blue FC -seuraan. Yhdysvalloissa hän pelasi myös Saint Louis Athletican, Chicago Red Starsin ja Washington Freedomin joukkueissa. Sitten hän siirtyi Ruotsiin ja pelasi vuosina 2012–2013 Kopparbergs/Göteborg FC:ssä ja vuosina 2013–2017 FC Rosengårdissa. Vuonna 2018 hän palasi Chelseaan, ja vuonna 2020 hän siirtyi Englannin pääsarjaan nousseeseen Aston Villaan.
GBU-43

GBU-43/B MOAB (, leikillisesti eli "kaikkien pommien äiti") on Yhdysvaltain ilmavoimien yli 10 000 kg:n painoinen, GPS-ohjautuva termobaarinen pommi.
Pommin rakenne.
Kun tavallisissa pommeissa on räjähdysaineen lisäksi hapetusainetta, joka mahdollistaa räjähdysaineen palamisen, MOABissa on pelkkää räjähdysainetta. Se ottaa palamisreaktioon tarvitsemansa hapen ympäröivästä ilmasta. Näin samanpainoiseen pommiin mahtuu enemmän räjähdysainetta. Iskussa räjähdysaine leviää ilmakehään aerosolina. Ilmiötä on kuvattu sanoilla "pommi sytyttää ilman palamaan". Näin voidaan iskeä paikkoihin, joihin tavanomaiset pommit eivät tehoa, kuten tunneliverkostoihin.
Moab on noin 9 m pitkä, ja sen halkaisija on metrin verran. Se painaa yli kymmenen tonnia, mistä 8 164 kiloa on räjähdysainetta. Sen räjähdysvaikutus vastaa 11 tonnia TNT:tä ja tuntuu 1,6 km säteellä iskupaikasta. Puita kaatuu noin 150 metrin säteellä.
Kokonsa takia pommi pudotetaan laskuvarjon avustuksella C-130-kuljetuskoneen takaosasta. Sitä ohjataan GPS-paikantimen ja pienien evämäisten siipien avulla.
Siinä käytetään räjähdysaineena tritonaalia, joka on TNT:n ja alumiinin sekoitusta suhteessa 4:1. Sekoitus on 1,2 kertaa voimakkaampaa kuin TNT).
MOABin paino on noin kaksi kertaa Hiroshimaan pudotettun Little Boy -atomipommin paino. Sen räjähdysvoima (11 t TNT) on silti vain promille Little Boysta (15 000 t TNT). Sen teho vastaa "M-388 Davy Crockett" taktista ydinasetta.
MOABin kehitti Alabamassa toimiva Dynetics.
Käyttö sotilasoperaatiossa.
Ensimmäisen kerran on raportoitu tämän tyypin pommin käytöstä sotilaallisessa operaatiossa 13. huhtikuuta 2017. Silloin Yhdysvaltain asevoimat pudotti MOAB-pommin ääri-islamistista ISIS-taistelujärjestöä vastaan Afganistanissa. Pommin käyttö oli tarkoitettu tunneliverkostoa vastaan, ja sen ilmoitettiin surmanneen useita kymmeniä militanttijärjestön taistelijoita. Afganistanin entinen presidentti Hamid Karzai kritisoi pommin käyttöä.
Toini Jännes

Toini Maria Jännes (o.s. Liljeström; 19. lokakuuta 1884 Helsinki – 5. heinäkuuta 1942 Kuusamo) oli Suomen sotilaskotiliiton puheenjohtaja vuosina 1937–1942. Hän ja kaksi muuta sotilaskotisisarta saivat surmansa neuvostoliittolaisten partisaanien väijytyksessä Kuusamossa kesällä 1942.
Toini Jännes valmistui ylioppilaaksi 1902, filosofian kandidaatiksi 1910 ja maisteriksi 1918. Töölön yhteiskoulun kielten opettajana hän toimi 1911–1917. Hän suomensi teoksia hollannista, saksasta ja norjasta. Jänneksen puoliso oli Maataloustuottajain Keskusliiton (MTK) pitkäaikainen puheenjohtaja Juho Jännes (1880–1964). Heillä oli neljä lasta, joista Lea Ignatius oli taidegraafikko, Lauri Jännes professori ja Jussi Jännes maisema-arkkitehti.
Laura Bassett

Laura Bassett (s. 2. elokuuta 1983) on englantilainen jalkapalloilija, pelipaikaltaan puolustaja. Hän on pelannut Englannin maajoukkueessa vuoden 2017 loppuun mennessä 63 maaottelua ja tehnyt niissä kaksi maalia. Hän saavutti EM-hopeaa vuonna 2009 ja MM-pronssia vuonna 2015.
Bassett esiintyi ensimmäisen kerran Englannin maajoukkueessa 19-vuotiaana helmikuussa 2003. Hän kuului joukkueensa tähtiin alle 19-vuotiaitten MM-kilpailuissa 2002, kun Englanti selviytyi puolivälieriin. Hän kuului Englannin joukkueeseen vuoden 2009 EM-kilpailuissa, vuoden 2011 MM-kilpailuissa, vuoden 2013 EM-kilpailuissa ja vuoden 2015 MM-kilpailuissa. Vuoden 2013 EM-turnauksessa hän teki maajoukkueuransa ensimmäisen maalin alkukohko-ottelussa Espanjaa vastaan. Vuoden 2015 MM-turnauksessa hän pelasi täyden ajan kaikissa Englannin otteluissa lukuun ottamatta yhtä vaihtopenkillä viettämäänsä alkulohko-ottelua. Välierässä Japania vastaan hän ohjasi pallon omaan maaliin toisen jakson lisäajalla, minkä myötä Japani voitti ottelun maalein 2–1 ja pudotti Englannin pronssiotteluun. Vuoden 2017 EM-turnauksessa hän pelasi vain merkityksettömässä alkulohkon viimeisessä ottelussa.
Seuratasolla Bassett on vuodesta 2017 edustanut australialaista Canberra Unitedia. Kotimaassaan hän on pisimpään edustanut Birmingham Cityä sekä viimeksi Chelseaa ja Notts Countya.
Pekka Niittyvirta

Pekka Niittyvirta (s. 1974 Helsinki) on suomalainen valokuvataiteilija.
Niittyvirta on ollut Fotofinlandia-finalisti vuosina 2004, 2006, 2014 ja 2016.
Hän opiskeli Taideteollisessa korkeakoulussa vuosina 2003–2007 ja Kent Institute of Art and Design -koulussa Rochesterissa Englannissa 1998–2001.
Niittyvirran "Greetings from Helsinki" -postikorttiprojektissa vuonna 2006 jaettiin toisenlaisia turistikortteja ilmaiseksi kaupoissa ja kahviloissa. Niittyvirta löysi matkoilla postikorteista vain kliseisiä nähtävyyksiä todellisuuden sijaan. Tilanne oli sama myös Helsingissä kotiin palattua, joten hän alkoi kuvata Helsinkiä sellaisena kuin se näyttäytyy ihmisille päivittäin. Näissä Dogma-periaatteella kuvatuissa postikorteissa sataa räntää, kadut ovat remontissa ja penkeillä lojuu sammuneita. Tilanteet eivät ole lavastettuja, vaan keskustassa tavallisten kulkureittien varrelta kuvattuja. Lähiöt eivät ole mukana. Korttien tekstit ovat totuttuja tyyliin "Greetings from Helsinki" tai "Helsinki by night". Nettisivuilla oli nähtävänä 150 postikorttia, painettuja oli 20.
Anopinkielet

Anopinkielet ("Sansevieria") on noin 70 lajia käsittävä ruskuskasveihin kuuluva kasviheimo vanhan mantereen trooppisilta ja subtrooppisilta alueilta. 2010-luvulla julkaistun taksonomian mukaan anopinkielet voidaan yhdistää traakkipuiden ("Dracaena") sukuun.
Anopinkielten habitus vaihtelee ruohovartisista kuivakkokasveista monivuotisiin pensasmaisiin mehikasveihin. Monivuotisten lajien ainavihannat lehdet ovat kieli- tai miekkamaisia, 20 senttimetristä 3 metriin pitkiä. Kasvi muodostaa lehtikimppuja maavarrestaan tai maanpäälisistä rönsyistään. Vihertävät-valkoiset kukat kasvavat yksinkertaisen tai haarautuneen 40–90 cm korkean tertun päähän. Hedelmä on punainen tai oranssi marja.
Suku on nimetty Raimondo di Sangron (1710–1771), Italian San Severon prinssin kunniaksi. Italian paikannimen erilaisten kirjoitusasujen vuoksi suvun tieteellisestä nimestä käytetään yleisesti myös muotoja ”Sanseveria” ja ”Sanseviera”.
Käyttö.
Afrikassa lehdistä tuotetaan kuitua. Joitakin lajeja, kuten "Sansevieria ehrenbergiitä", käytetään perinteisessä ensiavussa siteenä lajien mahlan antiseptisten ominaisuusksien vuoksi.
Monet lajit ovat yleisiä huonekasveja lauhkeilla alueilla. Myydyin laji on isoanopinkieli useine lajikkeineen. Kasvu on verrattain hidasta ja kasvi voi kasvaa useita vuosia. Korkeaksi kasvavilla lajeilla on jäykät, pystyt miekkamaiset lehdet. Lyhyemmät lajit muodostavat rehtiruusukkeita. Huonekasveina anopinkielet viihtyvät parhaiten lämmössä ja kirkkaassa valossa, mutta sietävät myös varjoa.
Alex Scott

Alexandra Virina ”Alex” Scott (s. 14. lokakuuta 1984) on englantilainen jalkapalloilija, pelipaikaltaan puolustaja. Hän on pelannut Englannin maajoukkueessa vuoden 2017 loppuun mennessä 140 maaottelua, joissa hän on tehnyt 12 maalia. Sadannen maaottelunsa hän pelasi EM-kilpailuissa 2013 Venäjää vastaan.
Scott esiintyi ensimmäisen kerran Englannin maajoukkueessa 19-vuotiaana syyskuussa 2004. Hän on kuulunut Englannin joukkueeseen vuoden 2005 EM-kilpailuissa, vuoden 2007 MM-kilpailuissa, vuoden 2009 EM-kilpailuissa, vuoden 2011 MM-kilpailuissa, vuoden 2013 EM-kilpailuissa, vuoden 2015 MM-kilpailuissa ja vuoden 2017 EM-kilpailuissa sekä Ison-Britannian joukkueeseen vuoden 2012 olympialaisissa. Hän saavutti EM-hopeaa vuonna 2009 ja MM-pronssia vuonna 2015.
Seuratasolla Scott on edustanut kotimaassaan Arsenalia lukuun ottamatta kautta 2004–2005, jolloin hän pelasi Birmingham Cityä. Vuosina 2009–2011 hän pelasi Yhdysvalloissa Boston Breakers -seurassa.
Scott on uransa aikana pelannut puolustuksen lisäksi myös keskikentällä ja hyökkääjänä. Nykyisin hän pelaa pääsääntöisesti oikeana puolustajana.
Verenpunainen yö

Verenpunainen yö ("Farewell, My Lovely") on Dick Richardsin ohjaama brittiläinen rikoselokuva vuodelta 1975. Se perustuu Raymond Chandlerin romaaniin "Näkemiin, kaunokaiseni" ("Farewell, My Lovely"). Sylvia Miles oli parhaan naissivuosan Oscar-ehdokkaana.
Arvioita.
"Video-oppaassa" vuodelta 1994 Asko Alanen sanoo "Verenpunaista yötä" atmosfääriltään loistavasti luonnostelluksi tyylinautinnoksi ja antaa sille neljä tähteä viidestä, mikä vastaa sanallista arviota ”erinomainen”. "VideoHound’s Golden Movie Retriever" sanoo elokuvaa uskollisimmaksi muttei aivan parhaaksi kirjan elokuvasovituksista ja antaa sille kolme tähteä neljästä.
Sue Smith

Sue Smith (s. 24. marraskuuta 1979) on englantilainen jalkapalloilija, pelipaikaltaan keskikenttäpelaaja ja hyökkääjä. Hän on pelannut Englannin maajoukkueessa 90 maaottelua, joissa hän on tehnyt 16 maalia.
Smith esiintyi ensimmäisen kerran Englannin maajoukkueessa 17-vuotiaana vuonna 1997. Seuratasolla hän edusti vuoteen 2002 Tranmere Roversia, ja sen jälkeen hän on pelannut Leeds Unitedissa (nykyiseltä nimeltään Leeds Carnegie).